दूसरा प्रमुख कारण जो इस उत्सव के मनाने के पीछे है वह है मां सरस्वती का जन्मदिन। आज के दिन विद्या, बुद्धि, ज्ञान और वाणी की देवी माँ सरस्वती का प्रादुर्भाव हुआ था। भारतीय संस्‍कृति में सरस्‍वती पूजन का विशेष महत्व है। माघ शुक्ल पंचमी का दिन ज्ञान, संगीत और कला की देवी माँ सरस्‍वती की वंदना का अवसर देता है। प्राचीन समय में बच्‍चे के पढ़ाई आरंभ करने पर माँ सरस्‍वती का आह्वान किया जाता था। प्राचीन काल से हमारे गुरुकुलों और घरों मे भी ये परंपरा रही है की आज के ही दिन बालकों को प्रथम अक्षर के रूप मे माँ सरस्वती का बीज मन्त्र "ऐं" उनकी जिह्वा पर केसर की स्याही से लिखकर और इसी मन्त्र का पाठ कराकर विद्यारम्भ कराया जाता है। आज भी गुरुकुलों मे यह परंपरा विद्यमान है और बहुत धूमधाम से ये त्यौहार आज भी गुरुकुलों मे मनाया जाता है। ऐसी मान्यता है की आज के दिन विद्यारम्भ करने से विद्या प्राप्ति मे बाधाओं का सामना नहीं करना पड़ता और माँ सरस्वती की विशेष कृपा उस विद्यार्थी पर बनी रहती है।